Surathai21/ocs-krisdika huggingface dataset:
พระราชบัญญัติระเบียบข้าราชการทหาร (ฉบับที่ 11) พ.ศ. 2561
วันที่ประกาศ: 2018-01-26

content: พระราชบัญญัติ ระเบียบข้าราชการทหาร (ฉบับที่ ๑๑) พ.ศ. ๒๕๖๑
content: สมเด็จพระเจ้าอยู่หัวมหาวชิราลงกรณ บดินทรเทพยวรางกูร ให้ไว้ ณ วันที่ ๒๒ มกราคม พ.ศ. ๒๕๖๑ เป็นปีที่ ๓ ในรัชกาลปัจจุบัน
content: สมเด็จพระเจ้าอยู่หัวมหาวชิราลงกรณ บดินทรเทพยวรางกูร มีพระราชโองการโปรดเกล้าฯ ให้ประกาศว่า โดยที่เป็นการสมควรแก้ไขเพิ่มเติมกฎหมายว่าด้วยระเบียบข้าราชการทหาร จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภานิติบัญญัติแห่งชาติทำหน้าที่รัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติระเบียบข้าราชการทหาร (ฉบับที่ ๑๑) พ.ศ. ๒๕๖๑”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้ยกเลิกความใน ๔. ของบัญชีอัตราเงินประจำตำแหน่งข้าราชการทหาร ท้ายพระราชบัญญัติระเบียบข้าราชการทหาร พ.ศ. ๒๕๒๑ ซึ่งแก้ไขเพิ่มเติมโดยพระราชบัญญัติ ระเบียบข้าราชการทหาร (ฉบับที่ ๘) พ.ศ. ๒๕๕๖ และให้ใช้ความตาม ๔. ของบัญชีอัตราเงินประจำตำแหน่งข้าราชการทหารท้ายพระราชบัญญัตินี้แทน
sectionNo: 4
content: มาตรา ๔ ให้เพิ่มความตาม ๕. ของบัญชีอัตราเงินประจำตำแหน่งข้าราชการทหาร ท้ายพระราชบัญญัตินี้ เป็น ๕. ของบัญชีอัตราเงินประจำตำแหน่งข้าราชการทหารท้ายพระราชบัญญัติ ระเบียบข้าราชการทหาร พ.ศ. ๒๕๒๑
content: ผู้รับสนองพระราชโองการ พลเอก ประยุทธ์ จันทร์โอชา นายกรัฐมนตรี
sectionName: บัญชีอัตราเงินประจำตำแหน่งข้าราชการทหาร
content: บัญชีอัตราเงินประจำตำแหน่งข้าราชการทหาร ๔. ประเภทวิชาการในสถาบันการศึกษาสังกัดกระทรวงกลาโหม ตำแหน่ง อัตรา (บาท/เดือน) ศาสตราจารย์ ๑๕,๖๐๐ ๑๓,๐๐๐ รองศาสตราจารย์ ๙,๙๐๐ ๕,๖๐๐ ผู้ช่วยศาสตราจารย์ ๕,๖๐๐ ๓,๕๐๐ ๕. ประเภทวิทยฐานะ ระดับ อัตรา (บาท/เดือน) ครูเชี่ยวชาญพิเศษ ๑๕,๖๐๐ ๑๓,๐๐๐ ครูเชี่ยวชาญ ๙,๙๐๐
sectionName: บัญชีอัตราเงินประจำตำแหน่งข้าราชการทหาร
content: ครูชำนาญการพิเศษ ๕,๖๐๐ ครูชำนาญการ ๓,๕๐๐ ครูชำนาญการต้น ๒,๕๐๐
content: หมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่เป็นการสมควรแก้ไขเพิ่มเติม บัญชีอัตราเงินประจำตำแหน่งข้าราชการทหาร ประเภทวิชาการในสถาบันการศึกษาสังกัดกระทรวงกลาโหม โดยไม่นำชั้นยศทางทหารมาเป็นหลักเกณฑ์ในการพิจารณาการดำรงตำแหน่งทางวิชาการ
content: เพื่อส่งเสริมและสร้างแรงจูงใจในการสร้างผลงานทางวิชาการของข้าราชการทหารผู้ดำรงตำแหน่งดังกล่าว และเพิ่มบัญชีอัตราเงินประจำตำแหน่งข้าราชการทหาร ประเภทวิทยฐานะ เพื่อให้ข้าราชการทหารผู้ปฏิบัติงานด้านการสอน มีสิทธิได้รับเงินวิทยฐานะ อันจะเป็นการสร้างขวัญกำลังใจและเป็นไปโดยสอดคล้องกับภาระหน้าที่
content: จึงจำเป็นต้องตราพระราชบัญญัตินี้